GiliGold/VAD_KnessetCorpus huggingface dataset:
<איל ינון: במקרים אחרים, כמו שאמרתי, ממה שאני רואה בפועל, אז באופן וולונטרי הרבה ח"כים נותנים את הקרדיט.
<איל ינון: כשמדובר בגוף ציבורי הם אומרים: בסיוע עמותת כך וכך, בסיוע קליניקה לזכויות כך וכך.
אברהם מיכאלי: אני נתתי קרדיט אפילו - - -
מיקי רוזנטל: אז זה מבקש פה כמובן תוספת הבהרה.
<איל ינון: השאלה אם אתם רוצים להשאיר את סעיף 59 כלשונו, כי הוא מוזר.
אברהם מיכאלי: למה נועד סעיף 59?
<איל ינון: מה זה "יימנע מהעסקת שדלן"?
<איל ינון: אם אתם רוצים לומר שהעוזר הפרלמנטרי לא יהיה שדלן?
מיקי רוזנטל: זה נאמר במקום אחר: "חבר כנסת יימנע מהעסקת שדלן".
<איל ינון: מה זה פעילות לטובת שדלן?
<איל ינון: הרי של החלטה שלו ללכת עם היוזמה או הרעיון, או ההצעה שהשדלן מציע לו זה כאילו פעילות לטובת השדלן.
<איל ינון: מותר לחבר כנסת להחליט שהוא נענה לפנייה של השדלן ושהוא כן הולך על הרעיון או על היוזמה או על ההצעה.
<איל ינון: לכן צריך להיזהר מלהכניס דברים כאלה עמומים ולא ברורים.
<איל ינון: מה זה "פעילות לטובת שדלן"?
אברהם מיכאלי: גם אין דבר כזה העסקת שדלן במובן של העסקה.
<איל ינון: יכול להיות שסעיף 59 - - -
מיקי רוזנטל: לא, סעיף 61 אולי פותר את זה.
<איל ינון: 61 הוא הסעיף החשוב.
מיקי רוזנטל: הוא פותר את זה.
מיקי רוזנטל: יכול להיות שהוא בכל מקרה לא יקבל שום תמורה עבור זה.
מיקי רוזנטל: אין מניעה עקרונית שחבר כנסת יקבל מידע ואפילו הצעת חוק משדלן.
<איל ינון: כן, ברור.
מיקי רוזנטל: אבל אם מדובר בחברה עסקית שהוא מייצג - - -
<איל ינון: אתה אומר שרק צריך לציין את זה.
מיקי רוזנטל: את זה צריך לציין בדברי ההסבר.
<איל ינון: זה חידוש גדול מאוד.
מיקי רוזנטל: אני מאמין שנצליח לשכנע את כלל חברי הכנסת.
אברהם מיכאלי: כשהשדלנים מזמינים את חבר הכנסת לארוחות צהריים מטעם הגופים שהם מייצגים?
מיקי רוזנטל: לא יקבל שדלן שום תמורה.
<איל ינון: תסתכל על סעיף 61, זה מוסדר שם.
אברהם מיכאלי: מותר או אסור?
<איל ינון: אסור.
אברהם מיכאלי: אז מזמינים את הח"כים לבוא לארוחות צהריים.
מיקי רוזנטל: אז תשלם.
<איל ינון: אני אומר: זה אסור.
<איל ינון: היום זה אסור.
מיקי רוזנטל: אתה יכול ללכת לאכול, אתה יכול ללכת להיפגש אתם, אבל תשלם מכיסך.
<ארבל אסטרחן: היום הסעיף הזה לא קיים.
<איל ינון: היום זה קבלת מתנה - - -
אברהם מיכאלי: תקשיבו, אני מדבר כרגע על משהו שקורה פה כל יום: יש ארגונים שמארגנים דינר ומזמינים את הח"כים.
<איל ינון: זה משהוא אחר.
אברהם מיכאלי: מחר אני צריך לשרת את אותו גוף שהזמין אותי לארוחת צהריים בוועדה, לשבת מום או לא?
אברהם מיכאלי: יש פה עניין של נגיעה.
אברהם מיכאלי: הזמין אותי לארוחת צהריים, עשה לי כבוד והושיב אותי בשולחן הנשיאות של הארגון.
אברהם מיכאלי: אפילו לשכות: לשכת רואי החשבון, לשכת עורכי הדין.
אברהם מיכאלי: כל מיני גופים כאלה.
<איל ינון: בסדר, אבל אין סוף לגזירות שאפשר לגזור על חברי הכנסת.
אברהם מיכאלי: אייל, אני שואל את זה בכוונה כי הסעיף הזה יחול גם על המקרים האלה ומחר זו תהיה עבירה אתית.
<איל ינון: אין מבחינתנו מניעה שלשכת רואי החשבון, לשכת עורכי הדין, מזמינים חבר כנסת לכנס ומושיבים אותו בשולחן הנשיאות והוא מדבר ונואם ואחרי זה לשכת רואי החשבון מגיעה לוועדה.
<איל ינון: צריך לתת גם קרדיט מינימלי לחברי כנסת שאי אפשר לקנות אותם בזה שהושיבו אותם על שולחן הנשיאות של איזה ארגון, או איזה כנס.
מיקי רוזנטל: האמירה העקרונית אומרת שחבר כנסת לא יקבל משדלן שום תמורה או טובת הנאה.
מיקי רוזנטל: אם מזמינים אותך לקפה, זה טובת הנאה?
אברהם מיכאלי: השאלה היא אם אנחנו כותבים כלל, אז מי יפרש את הכלל לקולא או לחומרה?
<איל ינון: ועדת האתיקה.
מיקי רוזנטל: ועדת האתיקה צריכה.
אברהם מיכאלי: אז ילכו לוועדת האתיקה על כל ארוחת צהריים כזו?
מיקי רוזנטל: אני מקווה שגם לא יהיו תלונות סרק על ארוחת צהריים.
אברהם מיכאלי: אני מאמין - -
מיקי רוזנטל: אבל אני אומר לך מה - -
אברהם מיכאלי: - - שהשתתפות בארוחות צהריים זה חשוב כי אנחנו מייצגים ציבורים.
אברהם מיכאלי: הציבורים האלה חלק מפה וחלק מפה.
אברהם מיכאלי: מצד שני, אותו כלל שאומר שאסור להיות שם אלא אם מראש - - -
מיקי רוזנטל: כשאתה הולך צהריים במסעדה לבד, אתה משלם?
אברהם מיכאלי: אין לי בכלל ויכוח - - -
מיקי רוזנטל: אני אומר לך מה אני עושה: אני פותר את עצמי מההתלבטות.
מיקי רוזנטל: אני משלם על כל ארוחת צהריים.
אברהם מיכאלי: אבל אין למי לשלם שם.
מיקי רוזנטל: אבל זה בדיוק ההבדל.
מיקי רוזנטל: אם לשכת עורכי הדין עושה אירוע וכולם אוכלים ומזמינים אותך לאכול – אז אין בזה שום בעיה.
מיקי רוזנטל: אם השדלן מזמין אותך לארוחת צהריים במסעדה, אז תשלם.
אברהם מיכאלי: כתוב פה: "בין עבורו, בין עבור גוף אחר".
אברהם מיכאלי: מי שדואג לזה זה באמת השדלנים: הם רוצים להוכיח שיש להם קשר עם חברי כנסת אז מביאים אותך לשם.
אברהם מיכאלי: לא נשיא לשכת רואי החשבון פונה אלינו אישית.
<איל ינון: אני אגיד לך מה הפרשנות שאני כיועץ משפטי של ועשת האתיקה נותן:
<איל ינון: אנחנו לא מפרשים כנס מקצועי כתמורה או טובת הנאה אחרת.
<איל ינון: זה חלק מהעיסוק של חברי הכנסת ואפילו אנחנו רואים בחיוב שחברי הכנסת משתתפים בכנסים מהסוג הזה.
<איל ינון: אם על הדרך מוגשת שם ארוחה או יש שם איזה קוקטייל כזה או אחר, אנחנו לא רואים את זה כדבר העיקרי, הדומיננטי בכנס.
<איל ינון: לכן, אני לא חושב שזה דומה למצב שבו, למשל, מזמינים אותך לארוחה אחד על אחד או דברים מהסוג הזה.
אברהם מיכאלי: ארוחה אחד על אחד?
<איל ינון: זה משהו אחר.
<איל ינון: זה יכול להיות שבאמת - - -
מיקי רוזנטל: אני אגיד לך שוב: זה גם בעניין של טעם טוב.
אברהם מיכאלי: - - - להכשיל פה אנשים בהתנהגות קלוקלת כביכול - - -
<בני שדה: למה שתאכל על חשבונו?
<בני שדה: הולך אחד על אחד, הולך לאכול ארוחת צהריים - - -
מיקי רוזנטל: חבר הכנסת מיכאלי, אני אגיד לך: אם הוא מזמין אותה לקפה ומתחילים לריב מי ישלם, אף אחד לא יתלונן על זה.
מיקי רוזנטל: כמו כל דבר בחיים זה עניין של משקל ומידה.
מיקי רוזנטל: אם הארוחה עלתה 1,000 שקל מן הסתן הייתי זז באי נוחות.
<איל ינון: סעיף 61, למיטב ידיעתי, נועד לדברים אחרים לחלוטין.
<איל ינון: אנחנו יודעים שלשדלנים יש יכולת להעניק לחברי הכנסת מעבר למידע, שזה לגיטימי לחלוטין וזה בעצם תפקידם.
<איל ינון: הוא יכול להגיד לך: אני מייצג גם את הבעלים של רשת תקשורת מסוימת, אם תסייע לנו בהצעה שחשובה לנו, אז תהיה עליך כתבה מפרגנת מאוד בסוף השבוע.
<איל ינון: או אם אתה במפלגה שיש בה פריימריז ואתה צריך לאסוף תורמות כדי לעשות קמפיין, כדי להתמודד, אומר לך: בבוא היום אנחנו נדאג שייתרמו את הסכומים המותרים אם אתה תסייע לנו בקידום הצעה או בטרפוד הצעה שמפריעה לנו.
<איל ינון: אלה הדברים שאני חושב שסעיף 61 כיוון אליהם.
<איל ינון: אנחנו יודעים שהדברים האלה נמצאים פה בבניין בצורה כזו או אחרת.
<איל ינון: אלה הדברים שניסו להתמודד איתם, לא הדברים הקטנים האלה של לשבת לקפה או דברים מהסוג הזה או להשתתף בכנסים מקצועיים, שאתה צודק שהשדלנים הם המתווכים בין כל הארגונים האלה והלשכות הלאה לבין חברי הכנסת.
<איל ינון: אבל לא שם אנחנו רואים את הבעיה האמתית.
מיקי רוזנטל: אתם מציע לוותר על סעיף 59 בכלל?
אברהם מיכאלי: אני עדיין לא הבנתי מה המטרה של סעיף 59 .
מיקי רוזנטל: המטרה היא שלא יעסיקו שדלנים.
אברהם מיכאלי: כן, אבל הסברנו - - -
מיקי רוזנטל: זו דרך לשתול - - -
<איל ינון: אבל יש לנו איסור בסעיף אחר שעוזר פרלמנטרי - - -
<בני שדה: אפשר בסעיף 58 לכתוב שזה בנוסף לחוק.
אברהם מיכאלי: מיותר כי כל כללי האתיקה מוסיפים על דברים קיימים.
<בני שדה: כן, אבל כאן במקרה הזה רוצים מאוד-מאוד לצמצם בנושא השדלנים ובעצם להסתמך הרבה יותר על החוק ומה שקובע זה החוק.
<בני שדה: אם יש את חוק השדלנים, אז אפשר כאן - - -
מיקי רוזנטל: יועץ פרלמנטרי אסור לו להיות שדלן ולכן זה מייתר את סעיף 59.
<ארבל אסטרחן: אפשר, אם רוצים, שיזכרו כשקוראים את הפרק הזה שהוא חל לצד החוק, להוציא את ההגדרה של שדלן מסעיף ההגדרות ולשים אותה כאן, כתוב בהגדרה: "שדלן – כהגדרתו בחוק הכנסת".
מיקי רוזנטל: ואז זה מייתר את 59.
מיקי רוזנטל: סעיף 60 כמובן תקף.
<איל ינון: גם 60 יכול להיות בעייתי כי ח"כים אומרים לשדלנים: שכנעת אותי, אני מקבל את עמדתכם ואני אפעל לטובת הנושא שאתם מייצגים.
מיקי רוזנטל: אם הוא מחוקק חוק, אז הוא צריך לכתוב את זה.
מיקי רוזנטל: זה הסעיף החדש.
מיקי רוזנטל: אם הוא מחוקק חוק ביוזמה שהגיעה אליו והוא כותב את זה - - -
<ירדנה מלר-הורוביץ: אבל אם הוא משכנע חבר כנסת שהוא לא בעל החוק?
<ירדנה מלר-הורוביץ: זו מטרה מאוד נעלה ובסדר - - -
<איל ינון: השאלה היא אם צריך את סעיף 60.
אברהם מיכאלי: סעיף 60 הוא גם מסוכן במובן שיושב, לא השדלן עם החוט הכתום, אלא יושב השדלן עם העניבה שהוא מנהל - - -
מיקי רוזנטל: כן, המנכ"ל.
אברהם מיכאלי: הוא מציג עמדה בוועדה והשתכנעתי.
<איל ינון: לא רק זה.
<איל ינון: אתה גם אומר למנכ"ל של אותה חברה: שמע, אני הולך אתכם, שכנעתם אותי, אני מתחייב שאני - - -
אברהם מיכאלי: אגב, הם מגישים גם ניירות עמדה.
אברהם מיכאלי: זה לא סתם.
מיקי רוזנטל: מה אתה רוצה לומר על זה?
<בני שדה: הכוונה כאן שחבר הכנסת לא יתחייב בפני השדלן.
<בני שדה: הוא אומר: שכנעת אותי.
<בני שדה: זה בסדר, אבל אל תתחייב - -
מיקי רוזנטל: אבל אם אתה עומד בשאר הסייגים, לא קיבלת שום טובת הנאה כאמור והשתכנעת משדלן שהוא צודק, אז למה - - -
<בני שדה: אל תתחייב בפניו.
מיקי רוזנטל: מה המניעה להגיד לו: שכנעת אותי, אתה צודק, אני הולך לפעול בדרך שהצעת לי.
<ירדנה מלר-הורוביץ: מה זה שונה להשתכנע מזה מאשר מכתבה בטלוויזיה או ביומן או שאילתות שמגישים ומצטטים את העיתונים?
<בני שדה: כדי ליצור מרחק בין השדלן לבין חבר הכנסת.
<ירדנה מלר-הורוביץ: אני חושבת שזה קצת - - -
<בני שדה: זה כדי לא ליצור ביניהם יחסים.
<בני שדה: ברגע שאני מתחייב – יש לנו כבר איזשהם יחסים - - -
מיקי רוזנטל: אבל אתה יודע, אתה רואה את השדלן המסוים של חברה עסקית מהתחום הפיננסי.
מיקי רוזנטל: אבל גם מי שמייצג פה את השלטון המקומי הם שדלנים.
מיקי רוזנטל: כולם שדלנים פה.
מיקי רוזנטל: אז אתה אומר לי: אל תקשיב פה לאף אחד או אל תדבר עם אף אחד ובוודאי אל תגיד לאף אחד שהוא שכנע אותך.
מיקי רוזנטל: אתה גוזר פה גזירה שאי אפשר לעמוד בה.
<בני שדה: אומר חבר הכנסת מיכאלי שהוא משתמש במשפט מאוד יפה: שמעתי.
<בני שדה: אתה לא תשמע מאנשים מהשוק הפרטי, הם לא אומרים הסכמתי.
מיקי רוזנטל: כן, אבל אתה יודע, שזה שמעתי עם קריצה.
<תומר נאור: יש דרך לפרק את זה ואולי גם להוסיף על מה שנאמר, גם ועדת זמיר מציינת את זה: חבר כנסת שיושב בוועדה או במליאה יציין בפתח דבריו אם בדברים שהוא עומד לשאת כרגע הוא התייעץ עם שדלן, שדלן הביא אותם בפניו.
מיקי רוזנטל: זה לא מקובל עלינו.
מיקי רוזנטל: זה ממש לא מקובל עלינו.
מיקי רוזנטל: אני לא רוצה להגיד לך עם מי התייעצתי.
מיקי רוזנטל: התייעצתי עם רעיתי, היא משפיעה עלי מאוד, ואני לא רוצה לגלות את זה שיש לה השפעה גדולה עלי.
מיקי רוזנטל: אני לא רוצה לגלות לכם.
מיקי רוזנטל: אני חושב שזה חלק מהאינטגריטי של חבר הכנסת: הוא נועץ עם הרבה מאוד גורמים, חלק מהם הוא לא רוצה לגלות.
מיקי רוזנטל: אבל בסוף הוא מחויב לשני דברים: אחד, אם הוא בניגוד עניינים – לומר את זה.
מיקי רוזנטל: זה מהותי.
מיקי רוזנטל: אם הוא בניגוד עניינים באופן אישי, זה מאוד מהותי.
מיקי רוזנטל: הדבר השני, הוא מחויב לציבור במעשיו ובפועלו.
מיקי רוזנטל: זאת אומרת, אם אנחנו נכניס את האלמנט הזה של איך הוא הגיע למסקנה לתוך הדבר הזה, אני חושב שחלק מהאנשים לא ידברו עם חברי הכנסת.
מיקי רוזנטל: תחשוב, אתה רואה שוב פעם את הגורם הכלכלי האינטרסנטי.
מיקי רוזנטל: אני אגיד לך מה: עכשיו יש דיון בוועדת משנה של ועדת חוץ וביטחון שאפילו אסור לי להגיד את שמה.
מיקי רוזנטל: ואני נפגש עם קציני צבא והם מוסרים לי מידע שונה ואני צריך לקבל החלטה.
מיקי רוזנטל: אז עכשיו אתה אומר - - -
<תומר נאור: לא.
מיקי רוזנטל: לא?
מיקי רוזנטל: למה לא? הם שדלנים, תאמין לי.
מיקי רוזנטל: אתה לא יודע איזה שדלנים.
<תומר נאור: אם אתה מייצג אינטרס מסוים – שמע, ישב חבר כנסת בוועדת הכלכלה לא מזמן ובפתח דבריו אמר:
<תומר נאור: אני לא מומחה גדול בנושא הגז.
<תומר נאור: ואז בא ונתן נאום בנושא הגז.
<תומר נאור: כשהוא נשאל: מי נתן לך את המידע?
<תומר נאור: מאיפה אתה מביא אותו?
<תומר נאור: אמר: לא, אני רוצה להבטיח לכם שזה עבר ייעוץ משפטי.
<תומר נאור: אתה מייצג אינטרס ואני דווקא אלך למקום הכלכלי, כמו שבפתח דבריך בוועדה הקודמת אמרת, התנועה לאיכות השלטון היא זו - - -
מיקי רוזנטל: נכון, אמרתי את זה.
<תומר נאור: אתה מייצג אינטרס, מן הראוי - - -
מיקי רוזנטל: נקטתי בגילוי נאות ואמרתי שהתנועה לאיכות השלטון סייעה לי בניסוחו של החוק הקודם שהעברנו - - -
<תומר נאור: ולפיכך, שיושב חבר כנסת ומייצג אינטרס, כן אינטרס כלכלי של חברה מסוימת בוועדה מסוימת או במליאה, אני חושב שמן הראוי שהציבור ידע את זה.
<תומר נאור: זו, אגב, דרך לפרק את המורכבות שמדבר עליה חברי בנוגע להבטחתי או לא הבטחתי, שמעתי או לא שמעתי.
<תומר נאור: דיבר אתך שדלן ונתת לו את המילה שלך, לצורך העניין – בוא תגיד את זה.
מיקי רוזנטל: אני מבין מה אתה רוצה והייתי אפילו שמח לצעוד אתך במשעול הזה כברת דרך.
מיקי רוזנטל: אבל אני אומר לך שוב שזה כמעט בלתי אפשרי.
<איל ינון: אפילו אם תעבור ההצעה של חבר הכנסת רוזנטל, הצעה שמדברת על כך שבדברי הסבר להצעות חוק יאמר שזה נוסח, גובש, בסיוע חברת הלובינג או חברה עסקית כזו או אחרת, זה יהיה הישג גדול ביותר.
<איל ינון: אני לא בטוח בכלל שזה עובר.
מיקי רוזנטל: זו פררוגטיבה של חבר הכנסת להתייעץ עם גורמים שרוצים לשמור על חיסיון, שהוא רוצה לשמור על חסיונם.
מיקי רוזנטל: אני חושב שזה בסופו של דבר, ברוב המקרים, מעשיר את התהליך וזה לטובת תהליכי החקיקה והתהליכים שנעשים פה בבית הזה.
<ארבל אסטרחן: בסוף אחריות היא של חבר הכנסת.
<ארבל אסטרחן: הוא עומד מאחורי מה שהוא אומר.
מיקי רוזנטל: בסופו של דבר ההליך פה הוא הליך פומבי.
מיקי רוזנטל: אם אתה שומע מפי שאני משרת גורמים אינטרסנטיים, ברור שיהיה חבר כנסת שיטרח לצעוק את זה בקול רם.
<תומר נאור: אני אשמח לדעת - - -
מיקי רוזנטל: מאחר וההליך הוא פומבי, אז גם ראוי שאנשים ייזהרו, ומי שלא נזהר – זאת בעיה שלו.
מיקי רוזנטל: לכן, לאסור על חברי כנסת להתייעץ עם גורמים שונים או לחילופין לחייב אותם לגלות עם מי הם התייעצו, אני אומר לך ששכרנו יצא בהפסדנו.
מיקי רוזנטל: באמת, אני אומר לך את זה בשיא הכנות בתור אחד שלא דיבר עד היום עם אף לוביסט מיום שהוא נבחר.
מיקי רוזנטל: אבל נפגשתי עם הרבה מאוד גורמים שהם אינם לוביסטים בהגדרתם אבל הם לוביסטים לעניינם.
<תומר נאור: ואז השאלה היא אם אתה מקדם איזושהי הצעה בוועדה, האם לא ראוי שבפתח דבריך תאמר: התייעצתי?
מיקי רוזנטל: ראוי מאוד.
מיקי רוזנטל: אתה בא מוועדה שבה אמרתי את זה.
מיקי רוזנטל: אני לא התביישתי ואמרתי: תראו, את הצעת החוק הזאת ניסחתי בעזרת התנועה לאיכות השלטון.
מיקי רוזנטל: אני חושב שככה ראוי שחברי כנסת ינהגו אבל אני לא יכול לחייב אותם.
מיקי רוזנטל: אני חושב שזה לא ראוי לחייב אותם.
מיקי רוזנטל: זה בעייתי מאוד.
מיקי רוזנטל: אני חושב שאם בהצעות חוק קונקרטיות, כמו שאמר היועץ המשפטי לכנסת, אם נצליח להעביר את זה פה, זה לא פרויקט פשוט, אז כבר עשינו צעד אחד חשוב.
מיקי רוזנטל: מה שלא מונע, אגב, מתלונות כאלה ואחרות אם תופסים חבר כנסת בקלקלתו.
מיקי רוזנטל: הדרך היא לא לאסור על כולם את כל המעשים אלא לתפוס את אלה שפועלים באופן לא ראוי ולהצביע עליהם.
מיקי רוזנטל: בעניין הזה ההכללה פוגעת באמת בכלל חברי כנסת.
<איל ינון: אני חושב שכדאי למחוק את סעיפים 59 ו-60, להשאיר את סעיף 61 ולהוסיף את הסעיף החדש של דברי ההסבר.
<ירדנה מלר-הורוביץ: זה מופיע בחוק.
<ירדנה מלר-הורוביץ: זה הרי נוסח לפני קבלת החוק.
מיקי רוזנטל: אתה אומר שהעניין של ההעסקה פתור בסעיף ההוא.
מיקי רוזנטל: לגבי סעיף 60 באמת אין לי בעיה.
מיקי רוזנטל: לגבי סעיף 59 אני עוד מתלבט.
מיקי רוזנטל: העניין של ההעסקה נפתר.
מיקי רוזנטל: אני מנסה לוודא שאנחנו באמת מסגרנו את כל האפשרויות של לפעול לטובת שתדלן באופן כזה שיהווה הפרה אתית.
מיקי רוזנטל: אני לא בטוח שאנחנו מסגרנו את כל העניין.
מיקי רוזנטל: ההעסקה ברורה לי.
<בני שדה: מה זה "פעילות לטובת שדלן"?
<בני שדה: זאת אומרת, השדלן בא לנסות לשכנע את חבר הכנסת - - -
<איל ינון: זה מה שאני חושש - - -
<ירדנה מלר-הורוביץ: הוא על הדרך יכול להגיד לו: תשמע, אני יודע שאתה מקדם איזושהי הצעת חוק, אני יכול לעזור לך.
מיקי רוזנטל: לא קיבלתי טובת הנאה.
מיקי רוזנטל: זאת אומרת, סעיף 61 לא תקף במקרה הזה.
מיקי רוזנטל: בסופו של תהליך אין חוק.
מיקי רוזנטל: דהיינו, אם יש חוק אז פתרנו את זה שציינו את זה בחוק.
מיקי רוזנטל: אין חוק.
מיקי רוזנטל: אבל עכשיו אני פועל לביטול חוק או לחלופין לקעקע חוק שחבר כנסת אחר מקדם ואני פועל לטובת שדלן.
<בני שדה: אין לזה כיסוי בחוק?
מיקי רוזנטל: כרגע לא.
<איל ינון: השאלה מה זה בכלל פעילות לטובת שדלן.
<איל ינון: הרי השדלנים לא מייצגים את עצמם, הם מייצגים גופים אחרים.
<ירדנה מלר-הורוביץ: זה הקטע, שהוא בא - - -
<איל ינון: אז אני לא יודע.
<איל ינון: אם, נגיד, חבר כנסת נפגש עם שדלן, והשדלן משכנע אותו.
<איל ינון: אז חבר הכנסת אומר לשדלן: אני גם אדבר עם חברי ואשכנע אותם כי אני משוכנע בעניין הזה.
<איל ינון: אין עם זה בעיה, אבל יכול להיות שמישהו יקרא פה את הדבר הזה כדבר בעייתי.
<איל ינון: לכן אני חושב שצריך להימנע.
<איל ינון: דווקא בגלל שאנחנו ועדת אתיקה מאוד פעילה ומקבלת לא מעט תלונות, לא צריך להשאיר דברים, גזירות, שהציבור בפועל לא עומד בהן.
מיקי רוזנטל: אני מקבל שזה לא צריך להיות אמורפי וכללי אני עוד אבדוק עם עצמי אם אין משהו שהותרנו מחוץ לעניין בגריעת הסעיף הזה.
<איל ינון: אני חושב שסעיף 61, יחד עם הסעיף החדש, מכסה את הבעיה.
אברהם מיכאלי: אני מסכים עם אייל.
אברהם מיכאלי: אל תכניס את הסעיף של ההעסקה כשאין מקום להעסקה.
<איל ינון: אנחנו מדברים על 60 עכשיו.
מיקי רוזנטל: אני מדבר על הפעילות לטובת שדלן שהיא בסדר גמור אם אתה לא מקבל טובת הנאה.
מיקי רוזנטל: אני רוצה לבדוק באמת שאין פה משהו נוסף שאני לא חושב עליו כרגע, אבל אם לא – אפשר לוותר.
אברהם מיכאלי: אני חושב שהמשפט שפתחת בו: יושבים אנשים מעונבים שהם לא שדלנים מוצהרים.
אברהם מיכאלי: זו המהות פה כי אנחנו בדיונים שומעים את האנשים האלה בקשב רב ואנחנו מצביעים הרבה פעמים בגלל השכנוע שלהם.
<איל ינון: אני אגיד לך, חבר הכנסת מיכאלי, למה המחוקק, למה אתם, הבחנתם בין השדלנים לבין המעונבים, כמו שאתה קורא להם.
<איל ינון: המעונבים הם מזוהים.
<איל ינון: אזם שהוא סמנכ"ל רגולציה או יועץ משפטי של חברה, ככה הוא גם מציג את עצמו.
<איל ינון: הוא לא יבוא אליך ויציג את עצמו: אני עורך דין איל ינון.
<איל ינון: הוא יגיד: אני עורך דין איל ינון, היועץ המשפטי של חברת איקס.
<איל ינון: או: אני סמנכ"ל רגולציה של חברת אחרת.
<איל ינון: לכן לא היה צורך להחיל עליהם את הכללים שלך השדלנים שהם מייצגים הרבה מאוד גופים ואתה צריך לדעת, כשאתה מדבר איתם, את מי הם מייצגים.
<איל ינון: הבעיה השאת לא קיימת לאדם שהוא חלק מהמבנה של החברה, הוא חלק מהיררכיה הניהולית שלה, אז ברור את מי הוא מייצג.
מיקי רוזנטל: יותר מזה: בסוף אני רוצה לסמוך על שיקול הדעת של חברי הכנסת.
מיקי רוזנטל: שמעת את ההוא ושמעת את האינטרסנט ההוא ושמעת את זה – בסוף אתה מפעיל שיקול דעת ומחליט.
מיקי רוזנטל: אם אתה מחליט החלטה עניינית, אני רוצה לגבות אותך ולהגיד: אתה חבר כנסת, נבחר ציבור במדינת ישראל, שמעת מגוון דעות ואתה מקבל החלטה מושכלת וזה בסדר גמור ששמעת מגוון דעות.
מיקי רוזנטל: ברוח טובה זו אני נועל את הישיבה.
מיקי רוזנטל: תודה רבה לכל המשתתפים, חן-חן לכם.
יריב לוין: אני מתנצל על האיחור, הייתה לנו ועדת הסכמות, ומטבע הדברים, שבוע אחרון, הדברים מורכבים.
יריב לוין: אני מציע שאנחנו נתחיל מהנושאים שנוגעים לקביעת ועדות, ואחר כך ככל שהזמן יספיק, נעבור לנושאים האחרים.
יריב לוין: אם נספיק – נספיק, אם לא נספיק – לא נספיק.
יריב לוין: סעיף 6, רוויזיה שהגיש חבר הכנסת גפני.
משה גפני: מי שהגיש זה דודו רותם.
יריב לוין: סליחה, חבר הכנסת רותם, בעניין החלטה להעביר את הצעת חוק פיקוח אלקטרוני על עצור ועל אסיר משוחרר על תנאי (תיקוני חקיקה), התשע"ד-2014 (מ/835).
יריב לוין: אנחנו החלטנו להעביר לוועדת המדע והטכנולוגיה, הייתה רוויזיה.
יריב לוין: בסופו של דבר, אני מבין שכמנהגנו בקדנציה הקודמת, כפי שעבד יפה אז, הגיעו ראשי הוועדות להסכמה ביניהם על הקמת ועדה משותפת שתדון בחוק, בראשה יעמוד חבר הכנסת גפני.
יריב לוין: הוועדה תהיה משותפת לוועדת המדע והטכנולוגיה וועדת החוקה, חוק ומשפט, בהרכב – מטעם ועדת המדע והטכנולוגיה - - -
משה גפני: אני ביקשתי שיהיו ארבעה מכל ועדה, אם אפשר.
יריב לוין: אבל אז אני צריך לקחת עוד שמות, לא נגמור עם זה.
יריב לוין: חברי הכנסת: גפני, מרגלית וטופורובסקי; ומטעם ועדת החוקה, חוק ומשפט, חברי הכנסת: רותם, סטרוק ומיכאלי.
יריב לוין: אני חושב שזה הרכב מאוזן, מסודר.
מאיר שטרית: אני גם רוצה להיות בוועדה הזאת.
משה גפני: לכן ביקשתי ארבעה.
יריב לוין: כן, אבל אז מי יהיה מטעם חוקה?
מירי רגב: תשים אחד מטעם פנים ותשים את דוד אזולאי מטעם - - -
יריב לוין: לא, אי-אפשר מטעם פנים.
יריב לוין: מאיר, אתה תהיה מטעם מדע, וצריך למנות נציג אופוזיציה מטעם חוקה, חוק ומשפט.
יריב לוין: מי מהסיעות הערביות יושב בוועדת החוקה, חוק ומשפט?
אורי מקלב: למה לא חבר הכנסת מיכאלי?
יריב לוין: הוא נמצא.
אורי מקלב: זחאלקה וצרצור.
יריב לוין: תבדקו, תתנו לי את השם הנוסף.
דוד רותם: אני נתתי שמות.
יריב לוין: חבר הכנסת גפני רוצה להוסיף את חבר הכנסת מאיר שטרית מטעם מדע, צריך לתת מקום נוסף לאופוזיציה מטעם ועדת החוקה, חוק ומשפט.
דוד רותם: נתתי לאופוזיציה.
יריב לוין: צריך לתת עוד אחד.
דוד רותם: חבר הכנסת מיכאלי כבר גם באופוזיציה, אם אתה לא יודע.
יריב לוין: אני יודע, אבל אם מוסיפים צריך לתת עוד אחד מהאופוזיציה.
דוד רותם: אז אני אתן את זה למקלב.
יריב לוין: אי-אפשר כי יש נציג של ש"ס, צריך לתת או לסיעות הערביות או למרצ.
יריב לוין: רבותי, תתנו לי את השם, שאני אוכל לסיים את זה.
יריב לוין: אי-אפשר להצביע.
יריב לוין: אני צריך את השם הנוסף.
<קריאה: ג'מאל זחאלקה.
יריב לוין: ג'מאל זחאלקה, מאה אחוז.
<קריאה: וחבר הכנסת צרצור.
יריב לוין: ואברהים צרצור?
<ארבל אסטרחן: יש נציג לבל"ד ולרע"ם?
<ארבל אסטרחן: יש חבר לחד"ש שנתנו אותו לחבר הכנסת צרצור.
יריב לוין: מאה אחוז, הוא הסיעה הגדולה.
יריב לוין: רבותי, ההרכב יהיה כזה.
יריב לוין: מטעם ועדת המדע והטכנולוגיה, חברי הכנסת: גפני, מרגלית, טופורובסקי ושטרית; מטעם ועדת החוקה, חוק ומשפט, חברי הכנסת: רותם, סטרוק, מיכאלי וצרצור.
יריב לוין: היושב-ראש יהיה חבר הכנסת גפני.
יריב לוין: אנחנו נצביע קודם כול על הרוויזיה.
יריב לוין: מי בעד לקבל את הרוויזיה של חבר הכנסת רותם?
יריב לוין: פה אחד, התקבלה.
יריב לוין: עכשיו אני פותח ומעלה להצבעה את ההרכב כפי שהצעתי קודם.
יריב לוין: מי בעד העברה לוועדה משותפת בהרכב כפי שהוצע קודם?
יריב לוין: נגד – אין, נמנעים – אין.
דוד רותם: לקחנו את המכתב של גפני, שהתחייב לא - - -
משה גפני: כן, אני התחייבתי - - -
החוק הבאות: הצעת חוק הסדרת העיסוק במקצועות הבריאות (תיקון – פיזיותרפיסט וקלינאי תקשורת ותיקים), התשע"ד–2014, של חבר הכנסת שמעון אוחיון (פ/2184/19)
יריב לוין: אני עובר לקביעת ועדות לדיון בהצעות חוק.
יריב לוין: רבותי, סעיף א': הצעת חוק הסדרת העיסוק במקצועות הבריאות (תיקון – פיזיותרפיסט וקלינאי תקשורת ותיקים), התשע"ד–2014, של חבר הכנסת אוחיון וקבוצת חברי כנסת.
יריב לוין: ההמלצה הייתה להעביר לוועדת העבודה, הרווחה והבריאות, זאת המלצת הלשכה המשפטית.
יריב לוין: היו הצעות אחרות, אבל סוכם שזה יעבור לוועדת העבודה, וכך אני מציע.
יריב לוין: פה אחד, אין נגד, אין נמנעים.
יריב לוין: אני עובר לסעיף ב': הצעת חוק שחרור על תנאי ממאסר (תיקון – הודאה בביצוע עבירה), של חברת הכנסת מירי רגב.
יריב לוין: כאן הייתה המלצה על ועדת חוקה, אבל הייתה הסכמה של ראשי הוועדות שהנושא יעבור לוועדת הפנים והגנת הסביבה.
יריב לוין: ג': הצעת חוק הרשות לפיתוח הנגב (תיקון שינוי הרכב הוועדה הבין-משרדית וערעור על המלצותיה), של חבר הכנסת כלפה.
יריב לוין: בעניין הזה ההמלצה הייתה להעביר לוועדת הכלכלה.
יריב לוין: היו הצעות אחרות, אבל נדמה לי שזה שייך לוועדת הכלכלה ואני מציע שכך גם נעשה, על דעתו של המציע.
יריב לוין: סעיף ד':
יריב לוין: הצעת חוק זכויות נפגעי עבירה (זכותו של נפגע עבירת מין לבחירת מין החוקר), של חברת הכנסת יפעת קריב.
יריב לוין: כאן, המלצת הלשכה המשפטית הייתה לוועדת החוקה, וכך גם סוכם, על דעת המציעה.
יריב לוין: הצעת חוק הגנה על זכויות אמנים במוזיקה, התשע"ד–2014, של חבר הכנסת מצנע.
יריב לוין: ההמלצה הייתה להעביר לוועדת הכלכלה.
יריב לוין: הייתה בקשה של חבר הכנסת מצנע להעביר לוועדת החינוך והתרבות.
יריב לוין: מי בעד להעביר לוועדת החינוך והתרבות?
יריב לוין: אני עובר לסעיף ו': הצעת חוק מיסוי מקרקעין (שבח ורכישה) (תיקון – הפחתת מספר היחידות במתחם פינוי ובינוי), של חבר הכנסת יואל רזבוזוב.
יריב לוין: כאן היה סיכום שהנושא הזה יעבור לדיון בוועדת הפנים.
יריב לוין: שוב, פה אחד.
יריב לוין: ז': הצעת חוק הרבנות הראשית (תיקון – הסרת הרב הצבאי הראשי וסגנו מהאסיפה הבוחרת), של חבר הכנסת אלעזר שטרן.
יריב לוין: גם כאן היה סיכום שהנושא הזה יעבור לוועדת הפנים, על דעת ראשי הוועדות.
יריב לוין: גם זה אושר, בשעה טובה, אושר.
יריב לוין: ברשותכם, אני עובר לסעיף בחירת ממלא מקום ליושב-ראש הכנסת בעת היעדרו מן הארץ.
יריב לוין: יש מכתב שהעביר אלי היושב-ראש.
יריב לוין: התקבלה הודעה של מזכירת הכנסת לפיה יושב-ראש הכנסת עתיד לצאת את גבולות המדינה ביום ראשון, י"ד באב התשע"ד, 10 באוגוסט 2014, ולשוב ביום שני, כ"ב באב התשע"ד, 18 באוגוסט 2014.
יריב לוין: למיטב ידיעתי, למרכז אמריקה.
יריב לוין: ביקש יושב-ראש הכנסת למנות במקומו את סגן יושב-ראש הכנסת, חברנו חבר הכנסת משה זלמן פייגלין.
יפעת קריב: האם יש איזושהי הגדרה שאסור לעשות רפורמות משמעותיות בתקופה הזאת?
אברהם מיכאלי: כן, אפשר להוציא את יש עתיד מהקואליציה.
משה זלמן פייגלין: אני רוצה להרגיש מה זה להיות נשיא.
יריב לוין: מכאן אני עובר לסעיף עבודת ועדות הכנסת בפגרה.
<ירדנה מלר-הורוביץ: בוקר טוב.
<ירדנה מלר-הורוביץ: בדרך כלל, אנחנו נערכים ליציאה לפגרה כשאנחנו מקצים ישיבות לכל ועדה.
<ירדנה מלר-הורוביץ: היה מקובל ישיבה אחת בשבוע, כשלא מגבילים כמובן את ועדת החוץ והביטחון.
<ירדנה מלר-הורוביץ: גם ועדת הכספים, נכון?
דוד רותם: גם חוקה.
יצחק וקנין: גם כספים.
יצחק וקנין: חוקה לא הייתה בסידור הזה.
<ירדנה מלר-הורוביץ: כשהיה צריך, החרגנו, אבל כרגע הסיכום הוא לגבי ועדת כספים וועדת חוץ וביטחון, ואני מבקשת לאשר את זה.
דוד רותם: אני מבקש גם שוועדת חוקה לא תהיה מוגבלת.
יריב לוין: דודו, אני לא רוצה לעשות פה הסדרים שיחרגו ממה שהיה בעבר.
יריב לוין: אני אקריא לכם את ההסדר.
יריב לוין: רבותי, אני רוצה להקריא לכם מה היה בפגרה הקודמת: "ועדת הכנסת, לפי סמכותה לפי סעיף 112(א) לתקנון הכנסת, מתירה לוועדות הכנסת, לרבות ועדות מיוחדות, להמשיך בעבודתן בימי פגרת הקיץ, אולם מספר הישיבות שוועדה כלשהי תקיים לא יעלה על 12, אלא אם כן יושב ראש הכנסת יתיר ישיבה או ישיבות נוספות, על-פי סעיף 112(ב) לתקנון" – אני לא זוכר אי פעם מקרה שזה לא הספיק – "ישיבות ועדות משנה וסיורים כמוהם כישיבות ועדה והם ייכללו במכסה האמורה.
יריב לוין: ההגבלה האמורה בסעיף 1 לעניין מספר הישיבות לא תחול על ועדת החוץ והביטחון, ועדת הכספים וועדת הכנסת.
יריב לוין: מיום – במקרה זה, זה תאריך חדש; התאריכים הרלוונטיים לחופשה המרוכזת - - -
דוד רותם: מתי מתחילה הפגרה?
יריב לוין: הפגרה מתחילה ב-3 באוגוסט, ביום ראשון, והיא מסתיימת ב-24 באוקטובר, אם אני זוכר נכון.
<ארבל אסטרחן: השבועיים האחרונים של אוגוסט.
אורי מקלב: יש חופשה מרוכזת פה בבניין.
יריב לוין: החופשה המרוכזת פה בבניין, אני לא יודע את התאריך המדויק שהיא מתחילה ומסתיימת.
מאיר שטרית: אמצע אוגוסט עד תחילת ספטמבר.
<ארבל אסטרחן: זה גם מה-17 באוגוסט השנה.
יריב לוין: זה אומר מ-17 באוגוסט ועד 1 בספטמבר, כולל, לא יתקיימו ישיבות ועדות בכלל, בשל חופשה מרוכזת של עובדי הכנסת, למעט ישיבה או סיור של ועדת החינוך, התרבות והספורט ביום פתיחת שנת הלימודים – כמו שהיה תמיד.
<ירדנה מלר-הורוביץ: כך בדרך כלל היו עושים, אז אנחנו מאשרים את זה.